CELEX: 62020TN0555
Language: el
Date: 2020-09-03 00:00:00
Title: Υπόθεση T-555/20: Προσφυγή-αγωγή της 3ης Σεπτεμβρίου 2020 — QB κατά ΕΚΤ

26.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/14
            
         
      Προσφυγή-αγωγή της 3ης Σεπτεμβρίου 2020 — QB κατά ΕΚΤ
      (Υπόθεση T-555/20)
      (2020/C 359/19)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: QB (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            και συνεπώς:
      
                  —
               
               
                  να ακυρώσει την έκθεση αξιολόγησης για την περίοδο 2015, που καταρτίστηκε στις 8 Οκτωβρίου 2019·
               
            
                  —
               
               
                  στο μέτρο που απαιτείται, να ακυρώσει τις αποφάσεις της 7ης Φεβρουαρίου 2020 και της 24ης Ιουνίου 2020 που απορρίπτουν, αντιστοίχως, τη διοικητική προσφυγή και τη διοικητική ένσταση της προσφεύγουσας·
               
            
                  —
               
               
                  να υποχρεώσει την καθής-εναγομένη (στο εξής: καθής) να καταβάλει χρηματική ικανοποίηση λόγω ηθικής βλάβης αποτιμώμενης κατά δίκαιη και εύλογη κρίση σε 15 000 ευρώ·
               
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα προβάλλει τρεις λόγους.
      
                  1.
               
               
                  Ο πρώτος λόγος αντλείται από παράβαση του άρθρου 266 ΣΛΕΕ και του οδηγού βαθμολόγησης, ιδίως καθόσον δεν έλαβε χώρα νέα αξιολόγηση της προσφεύγουσας αλλά απλή αντιγραφή και επικόλληση των αξιολογήσεων που περιέχονταν στην αρχική έκθεση αξιολόγησης.
               
            
                  2.
               
               
                  Ο δεύτερος λόγος αντλείται από παραβίαση του οδηγού βαθμολόγησης και της διαδικασίας καθώς και παράβαση του καθήκοντος μέριμνας, ιδίως καθόσον η έκθεση αξιολόγησης της προσφεύγουσας δεν προσδιορίζει τα μέσα βελτίωσης και δεν καθορίζει στόχους όπως επιτάσσει ο οδηγός βαθμολόγησης.
               
            
                  3.
               
               
                  Ο τρίτος λόγος αντλείται από πρόδηλη πλάνη από την οποία πάσχει η επίμαχη έκθεση αξιολόγησης όσον αφορά την εκτίμηση των πραγματικών περιστατικών που ελήφθησαν υπόψη στην εν λόγω έκθεση.